Rikunarita-ORG/Wikinium huggingface dataset:
# He Shikai

**He Shikai** (和士開) (524–571), kurtoazno ime **Yantong** (彥通), bio je službenik na dvoru kineske dinastije Sjeverni Qi. Postao je blizak prijatelj i jedan od ključnih suradnika cara Wuchenga (Gao Dan) prije carevog stupanja na prijestolje, a poslije je postao jedan od glavnih članova uprave i ljubavnik Wuchengove supruge Carice Wu. U kineskim historijama se opisuje korumpirana i nesposobna osoba. Nakon Wuchenogove smrti je carev sin Gao Yan, princ od Langyea, bio toliko nezadovoljan njegovom vlašću da je organizirao puč u kome je He Shikai ubijen. Međutim i sam Gao Yan je ubrzo pogubljen zbog svog čina.

## Reference

* *Knjiga Sjevernog Qija*, vol. 50 [1] Arhivirano 2007-10-11 na Wayback Machine-u.
# Gao Wei

| **(Bei) Qi Houzhu** ((北)齊後主)
 |
| --- |
| Porodično ime: | Gao (高, gāo)
 |
| Osobno ime: | Wei (緯, wěi)
 |
| Posthumno ime: | Nema
 |

**Gao Wei** (高緯) (557–577), ponekad navođen i kao **Houzhu od Sjevernog Qija** ((北)齊後主), kurtoazno ime **Rengang** (仁綱), ponekad navođen i pod kasnijom titulom **Vojvoda od Wena** (溫公), bio je pretposljednji car kineske dinastije Sjeverni Qi. Bio je sin princa Gao Dana, koji je nakon dolaska na prijestolje kao car Wucheng 561. Gao Weija proglasio krunskim princom. Godine 565. je car Wucheng, suočen s lošim astrološkim znamenjem, odlučio abdicirati u korist Gao Weija, koji je carem postao u dobi od osam godina; njegov otac je, međutim, pod titulom umirovljenog cara vodio sve važne odluke do iznenadne smrti 569. poslije koje su izbili žestoki sukobi među vodećim dvorskim funkcionarima. Gao Weijva vlada je odmah postala obilježena korupcijom i nesposobnošću, a od napada suparničke države ju je čuvao jedino sposobni general Hulü Guang. Njega je Gao Wei, međutim, dao pogubiti 572 godine pod lažnom optužbom. To je stvorilo uvjete da car Wu od Sjevernog Zhoua godine 576. pokrene veliki pohod na Sjeverni Qi. Sljedeće godine su snage Sjevernog Qija kolabirale, a Gao Wei, koji je prijestolje formalno predao sinu Gao Hengu, je zarobljen prilikom pokušaja bijega u južnu Kinu, kojom je vladala dinastija Chen. Krajem godine ga je car Wu dao pogubiti, a zajedno s njime gotovo sve članove njegovog klana.

| Kineska carska porodica
 |
| --- |
| Prethodi: **Car Wucheng od Sjevernog Qija** | **car Sjevernog Qija (većina oblasti)** 565–577
 | Slijedi: **Gao Heng** |
| **car Sjevernog Qija (Shanxi)** 565–577
 | Slijedi: **Gao Yanzong (princ od Andea)** |
# Ujedinjena Silla

| Ujedinjena Silla |
| --- |
| Paviljon Anapji |
| Korejsko ime |
| Hangul | 통일 신라  |
| Hanja | 統一新羅  |
| Revidirana romanizacija | Tong(-)il Silla  |
| McCune–Reischauer | T'ongil Silla  |

**Ujedinjena Silla** je izraz kojim se opisuje južno korejsko kraljevstvo Silla u periodu od 668. do svog konačnog prestanka 935. godine. Izraz "ujedinjena" se odnosi na činjenicu da je godine 668. osvajanjem sjeverne korejske države Goguryeo od strane Sille i Kineza Silla postala jedino preostalo od nekadašnjih Tri kraljevstva Koreje, odnosno da je Koreja prvi put ujedinjena pod jednom vlašću. Međutim, već 698. se na području sjeverne Koreje stvorilo novo kraljevstvo Balhae, čija je koegzistencija u korejskoj historiografiji opisana kao Period Sjevernih i Južnih država. Godine 918. je stvorena nova država Goryeo, koja je 935. anektirala tada već oslabljenu državu Silla.